Berlingske Tidende, 1786-12-18
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande for Aaret 1786. (See Tillægget Nr. 100.) 3. For beste Hamp, ikke mindre end 20 Lispund, udsættes en Premie af 40 Rdlr. For beste Hamp, ikke mindre end 12 Lispund, 20 Rdlr. For beste Hamp, ikke mindre end 8 Lispund, 10 Rdlr. For beste Hamp, ikke mindre end 4 Lispund, 5 Rdlr. Disse fire Premier udsættes og særskilte: 1) For Dannemark, og 2) for Norge. Prøver af Hørren og Hampen, ikke mindre end 2 Pund eller 4 Mærker, som maae være vel brudt, men ikke heglet, indsendes til Selskabet med paalidelige Attester, der bevidner saavel den brudte Hørs og Hamps Vægt som Prøvernes Overeensstemmelse med den øvrige Avl, inden 31te December 1786 Og da Vedkommende i Norge ikke vel kunde faae de behørige Æskninger og Prøver Selskaber tilstillede i samme Aar, hvori Hørren og Hampen er avlet; saa forundes dem herefter at konkurrere til disse Premier Aaret efter at Avlen er skeet, og altsaa æsker denne Gang de Danske for den i Aaret 11786, men de Norske for den i Aaret 1785 avlede Hør og Hamp. Den, som for Tobaks=, Hør= eller Hamp Av engang har vundet den høieste udsatte Premie, kan herefter ikke vinde nogen af de Premier, som udsættes for denne Plantes Avl, for hvilken han allerede er bleven belønnet. Ligeledes kan den, som engang har vundet en af de mindre Premier for saadan Avl, derefter ikke saamaske uden til en høiere Premie, end den han har vundet. 4. Fremdeles udsætter Selskabet følgende Premier for Fælledskabets Ophævelse: a. Forden Byes Selveiere eller Fæstebønder i Dannemark, som i Aarene 1786 og 1787 viser sig villigst og stræbsom til at efterkomme de kongelige Forordninger og Fælledskabets Ophævelse. For den priseligste Gierning ved omskrevne Handling, 100 Rdlr. For næst beste 50 Rdlr. For næste derefter 25 Rdlr. Tilforladelige Attester om det Hele med Omstændigheder af Vedkommendes Navne, deres Vindskibelighed ved Tingen, Fælledskabets Størrelse, tillige med Tiden, naar det er ophævet, med videre, indleveres til Selskabet inden 1ste December 1787. J samme Attester maae tillige tydeligen forklares, at de af Fælledskabet udskiftede Jorder ere virkeligen blevne indhegnede, samt med hvad Slags Hegn, paa det Selskabet derved kunde forvisses om Tingens Nytte. og Varighed. Premien uddeles i Forhold til Hartkorn, dette for enhver personviis, den ene mod den anden beregnet, saa den Person, som er Eier af det meste Hartkorn paa det Sted, hvor han har Deel i Fælledskabets Ophævelse, faaer den største Premie eller den største Deel deri. Desuden sees ved Premiens Tildømmelse paa den Villighed, som er viist ved Fælledskabets Ophævelse, saa ingen Bonde, som ellers kunde have et Slags Ret til Premien, kan æske den, eller nyde Deel deri, som allene i Følge Forordningerne er pligtig at befordre den allernaadigste Hensigt dermed, fordi andre Lodsejere saa vilde, med mindre han og haver viist sin Redebonhed til Øjemerkets Opfyldelse. Ligeledes, naar det ophævede Fælledskabs Størrelse og den udviste Redebonhed derved maatte være lige, sees paa Tiden, saa at de, der først ophævede Fælledskab efter Bekjendtgjørelsen af dette, faaer Fortrin for de sildigere. Møder i alt lige Tilfælde ved Samæskning eller fælleds Kappen og Ret til Premien, saa et par Byer eller flere maaskee, som dog neppe formodes, skulde have hævet Fælledskaber i lige stort Stykke Land med lige Villighed, og just til samme Tiid, saa afgiør Lodkastning, Selskabet denne Strid imellem Stederne, og Uddeelingen skeer derpaa efter Hartkorn, som sagt. Dersom den Udskiftede har faaet al sin Jord samlet paa et Sted, vil saadant i Samæskning med andre vinde en fortrinlig Betragtning, frem for naar han har faaet samme paa flere Steder. (Ved Bonde af en Bye forstaaer Selskabet Eier eller Bruger af et Jordsmon, hvilket henhører til en og samme Bye, for hvis Fælledskabs Ophævelse Premie æskes, endskjønt Jorddrotten, om saa skulde hænde, boede paa et andet Sted) De Proprietærer, som kraftigst befordrer og understøtter bemeldte Fælledskabs Ophævelse, vil Selskabet i sit højtidelige Møde offentlig med velfortjent Berømmelse ihukomme og i sin Historie forevige deres Navne, ligesom det og for andre Personer, saavel i som uden for Bondestanden, udsætter følgende Premier: b. For den, som ved Overbeviisninger, Raad og Understøttelse, ved eget Exempel, eller paa andre Maader, meest befordrer Fælledskabets Ophævelse, den første Sølv Medalje eller 20 Rdlr. For enhver af de tre, som dernæst frem for andre heri udmerker sig, den anden Sølv=Medalje eller 10 Rdlr. Attesterne maatte tydeligen vise bemeldte nyttige Handlingers Vished. c. Og da den endog paa Bornholm, hvor Bøndergaardene dog ligger særskilte og langt fra hverandre, hersker et skadeligt Fælledskab Marken; saa vil Selskabet gjøre sig en Fornøielse af at tilkjende de tre Landmænd sammesteds, som tilstrækkeligen beviser, at de i ovenmeldte Aar haver forsvarligen indhegnet den meste Jord fra al Fællig med andre, trende efter Arbeidets Vigtighed afpassede Belønninger i Medaljer eller rede Penge. J Attesterne, som maatte være underskrevne af bekjendte troværdige Mænd, bliver og at forklare, om de Æskende haver indhegnet al deres Jord fra Fællig, hvilket Selskabet helst ønsker, eller om de endnu ejer andre Jorder i Fælledskab med andre. 5. Selskabet har ikke allene med megen Fornøielse erfaret, at adskillige af de største og anseeligste Landgods-Eiere haver indseet den Nytte og store Opmuntring til Flid, som er forbunden med at forunde deres Bønder større borgerlig Frihed, end de sædvanligen haver; men det har endog herpaa havt sær merkelige og vigtige Exempler, hvorfor det og med saa meget større Grund fremdeles udsætter følgende Premier: For den Proprietær i Dannemark, som giver de fleste af hans Bønder enten fuld Eiendom paa deres Gaarde eller Arvefæster, hvorved det dem tilkommende Arbeide, deres Afgifter, enten i Penge eller Korn, og Jndfæstningen ved Forandring af Beboere forud nøie, tydeligen og for bestandig er bestemt. (Fortsættelsen følger.)